stanford-oval/wikipedia huggingface dataset:
Skin (שיר של סברינה קרפנטר)
רקע וכתיבה

השיר נכתב על ידי סברינה קרפנטר, ריאן מקמהון, טיה סקולה והופק על ידי ריאן מקמהון. השיר הוא שיר בסגנון הסינת'-פופ. זהו שירה הראשון של קרפנטר לאחר שעזבה את חברת התקליטים הוליווד רקורדס בה פעלה משנת 2014.
קרפנטר טענה כי כתבה את השיר ללא כוונה תחילה להוציא אותו.
לאחר צאת השיר החלו לעלות השערות שמילות השיר מתרכזות סביב "משולש אהבה" המתוקשר בין קרפנטר, אוליביה רודריגו וג'ושוע באסט, הטענות הועלו בשל צאת כתגובה לסינגל של רודריגו "Drivers License". לאחר מכן הכחישה קרפנטר וטענה שהשיר הוא אינו שיר דיס והוא לא נכתב על מישהו מסוים.
וידאו קליפ

הווידאו קליפ המלא שצולם לשיר בכיכובו של השחקן גאווין לת'רווד הועלה לערוץ היוטיוב של קרפנטר ב-2 בפברואר 2021.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | 48 |  |
|  הולנד | מצעד 40 הסינגלים ההולנדיים | 78 |  |
|  הממלכה המאוחדת | מצעד הסינגלים הבריטי | 28 |  |
|  ניו זילנד | המצעד הניו זילנדי הרשמי | 1 |  |
|  פלנדריה | אולטראטופ 50 | 41 |  |
|  קנדה | קנדה הוט 100 | 36 |  |
|  שווייץ | המצעד השווייצרי | 99 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 22 בינואר 2021 | הזרמת מוזיקה • הורדה דיגיטלית | איילנד רקורדס |  |
| ארצות הברית | 26 בינואר 2021 | רדיו להיטים עכשוויים | איילנד רקורדס • ריפבליק רקורדס |  |
הערות שוליים

↑  סברינה קרפנטר, ריאן מקמהון, טיה סקולה
1 2  Sabrina Carpenter New Song 'Skin', Lyrics Explained, vulture, ‏2021-01-22
1 2 3  Sabrina Carpenter Drops Provocative New Song 'Skin', billboard, ‏2021-01-22 (באנגלית)
1 2 3  Sabrina Carpenter Drops Drama-Inspired Single 'Skin', udiscovermusic, ‏2021-01-22
↑  Skin Sabrina Carpenter (באנגלית), נבדק ב-2021-01-21
↑  Sabrina Carpenter Didn't 'Envision' Releasing Perceived Olivia Rodrigo Diss Track 'Skin', Toofab (באנגלית)
↑  Sabrina Carpenter Addresses 'Drivers License' Drama in New Song, 'Skin', people
↑  Sabrina Carpenter Addresses Olivia Rodrigo Drama on New Song 'Skin': 'Don't Drive Yourself Insane', people
↑  Sabrina Carpenter 'Skin' Lyrics About Olivia Rodrigo and Joshua Bassett, cosmopolitan
↑  Sabrina Carpenter Denies Writing 'Skin' as a 'Diss Track' About Olivia Rodrigo: 'The Song Isn't Calling Out One Single Person', usmagazine
↑  Sabrina Carpenter - Skin, youtube
↑  Skin - Single by Sabrina Carpenter (באנגלית אמריקאית), נבדק ב-2020-01-21
↑  Top 40/Mainstream > Future Releases (באנגלית אמריקאית), נבדק ב-2020-01-21
| סברינה קרפנטר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Eyes Wide Open • Evolution • Singular: Act I • Singular: Act II • Emails I Can't Send • Short n' Sweet |  |
| מיני-אלבומים | Can't Blame a Girl for Trying • Fruitcake |  |
| סינגלים | "Can't Blame a Girl for Trying" ‏•‏‏ "The Middle of Starting Over" ‏•‏‏ "We'll Be the Stars" ‏•‏‏ "Eyes Wide Open" ‏•‏‏ "Smoke and Fire" ‏•‏‏ "On Purpose" ‏•‏‏ "Thumbs" ‏•‏‏ "Hands" ‏•‏‏ "Why" ‏•‏‏ "Alien" ‏•‏‏ "Almost Love" ‏•‏‏ "Sue Me" ‏•‏‏ "Pushing 20" ‏•‏‏ "On My Way" ‏•‏‏ "Exhale" ‏•‏‏ "In My Bed" ‏•‏‏ "Honeymoon Fades" ‏•‏‏ "Skin" ‏•‏‏ "Skinny Dipping" ‏•‏‏ "First Love" ‏•‏‏ "Vicious" ‏•‏‏ "Because I Liked a Boy" ‏•‏‏ "Nonsense" ‏•‏‏ "Feather" ‏•‏‏ "You Need Me Now?" • "Espresso" ‏•‏‏ "Please Please Please" ‏•‏‏ "Taste" ‏•‏‏ "Bed Chem" |  |
| השתתפות בסינגלים | "First Love" • "Tricky" • "Wow" |  |
| שירים נוספים | "Juno" |  |
| סיבובי הופעות | Evolution Tour • The De-Tour • Singular Tour • Emails I Can't Send Tour ‏•‏‏ Short n' Sweet Tour |  |
| --- | --- |
בקרת זהויות :  MusicBrainz release group: 221142e1-90e5-41bc-816f-4b7481e1e5a5  MusicBrainz work: b47eb2c6-c189-4753-87b0-4873f279082a
המועצה היהודית הדמוקרטית הלאומית

המועצה היהודית הדמוקרטית הלאומית (באנגלית: National Jewish Democratic Council,‏ NJDC) הייתה קבוצה יהודית בתוך המפלגה הדמוקרטית בארצות הברית, בשנים 1990 עד 2016 אשר היוותה את "הקול הלאומי של היהודים הדמוקרטים" בארצות הברית בתוך המפלגה הדמוקרטית וכדברי הקבוצה, שמה למטרה את נושא "הפרדת דת ומדינה (נושא רגיש ליהודים שחיים במיעוט בקרב רוב לא יהודי), יחסי ארצות הברית–ישראל איתנים וחופש הפריון".
מנכ"ל הקבוצה בעבר אירה פורמן, טען לא פעם כי הקבוצה "משקפת את הערכים והשאיפות של היהודים האמריקאים. המפלגה הדמוקרטית במיטבה, מגשימה חלק מהנבואה המסורתית שלנו (כיהודים) לעשיית צדק ויצירת עולם טוב יותר". בנושאי פנים, פורמן הדגיש כי היהודים האמריקאים, באופן גורף, מסכימים עם עמדות המפלגה הדמוקרטית (בניגוד למדיניות חוץ חזקה, אותה נוטה לשקף המפלגה הרפובליקנית), ואכן ההיסטוריה של היהודים מצביעה על כך שבאופן מסורתי היהודים מצביעים ברוב גדול של כשני שלישים (ומעלה) למפלגה הדמוקרטית (מלבד הנשיא רונלד רייגן שזכה ל-39% מהקולות , וג'ורג' ווקר בוש שזכה לאחוז דומה בבחירות בשנת 2004. היו שחשבו שהמועמד הרפובליקני ג'ון מקיין יקבל מספר קרוב לזה של רייגן, אולם בסוף זכה לכ-20% בלבד.
עם תקציב קטן בהרבה מזה של "קואליציית היהודים הרפובליקנים", קבוצה דומה אשר מייצגת את הקול היהודי בקרב המפלגה הרפובליקנית, ל-NJDC ישנם רק שני משרדים בניו יורק ושיקגו והם מסתמכים הרבה על רשת קשרים פנים-קהילתית בקהילה היהודית, מתנדבים ואימיילים, על מנת להפיץ את המסר שלהם על המועמדים הדמוקרטים שבהם הם תומכים.
מצע

המצע של קבוצה זו כלל לדבריהם, "חינוך הבוחר היהודי בדבר השוני בין המועמדים הדמוקרטים לרפובליקנים הרצים למשרות ציבוריות, דרך החדשות וחוברות מדריך לבוחר". לטענתם, "ה-NJDC הפיצה למעלה מ-250,000 חוברות מידע לבתי אב יהודים בסיבובי בחירות האחרונות". כמו כן נאמר מטעם הקבוצה כי מטרתם היא "עדכון מועמדים הרצים למשרה ציבורית בנוגע לצורך להתייחס ולתמוך בנושאים הנוגעים לקהילה היהודית. קידום האידיאלים היהודים והדמוקרטים בגבעת הקפיטול (היכן שנמצא הקונגרס האמריקאי) ובתקשורת הן היהודית והן הארצית". עוד נאמר כי הם "נלחמים באג'נדה של הימין הרדיקלי בכל פינה דרך מחקר ודוחות, קידום תנועות שורשיות, עבודה מול מחוקקים בוושינגטון וחינוך עיתנאים". הם מעודדים, לטענתם, "מעורבות וטיפוח של דור חדש של מנהיגים יהודים דמוקרטים, על ידי הכפלת התוכנית הוושינגטונית, המוצלחת מאוד, להנהגה יהודית צעירה, בערים גדולות נוספות, כולל ניו יורק, בוסטון, לוס אנג'לס קליבלנד ודרום פלורידה". בנוסף הם שמים דגש על "הרחבת המודעות היהודית בנושאי חקיקה קריטיים (לקהילה היהודית) דרך פרסומים דו שבועיים ורבעוניים, כמו גם דיוני שולחן עגול ופורומים לדיונים בנושאי פנים הכוללים השתתפות של מנהיגים הן מהרשות המחוקקת והמבצעת".
פרויקט מנהיגות צעירה של NJDC

פרויקט NJDC למנהיגות צעירה החל ב-1998 וגייס מנהיגים יהודים דמוקרטים צעירים. הפרויקט דיווח כיום על כ-1000 יהודים צעירים החברים בפרויקט זה בכל רחבי המדינה.
ראו גם

קואליציית היהודים הרפובליקנים
מאשה ברוסקינה

מאשה ברוסקינה
מריה (מאשה) ברוסקינה (ברוסית: Мария Борисовна Брускина‏; 1924 - 26 באוקטובר 1941) הייתה לוחמת יהודייה במחתרת האנטי-נאצית שפעלה בעיר מינסק שבברית המועצות במלחמת העולם השנייה.
קורות חיים

מאשה ברוסקינה נולדה למשפחה יהודית בעיר מינסק ב-1924. בשנת 1941, ימים ספורים לפני פלישת גרמניה לברית המועצות, היא סיימה את בית הספר התיכון.
בסוף יוני 1941, כאשר הגרמנים כבשו את מינסק, הושמה משפחתה של מאשה, יחד עם שאר יהודי העיר, בגטו. מאשה הצליחה לברוח מהגטו אל הצד הארי של העיר, שם הצטרפה בזהות בדויה למחתרת האנטי-נאצית שהתארגנה בעיר לאחר הכיבוש. לפי הנחיית מפקד המחתרת, היא התחילה לעבוד כסייעת בבית החולים לשבויי מלחמה סובייטים במינסק. במהלך עבודתה הבריחה לתוך בית החולים בגדים אזרחיים ותעודות מזויפות, אשר היו אמורים לאפשר לשבויים, כאשר יחלימו, לברוח מבית החולים אל היערות ושם להצטרף ליחידות הפרטיזנים.
בתחילת אוקטובר 1941 ניסתה קבוצה גדולה של שבויי מלחמה להימלט מבית החולים. הבריחה נכשלה, חלק מהשבויים נהרגו, ואלו שנשבו עונו קשות. אחד מהם הסגיר את מאשה. ב-14 באוקטובר 1941 היא נעצרה עם עוד שני חברי המחתרת על ידי הגסטאפו. היא הוכתה ועונתה לאחר שנתפסה, אך רוחה לא נשברה. היא הצליחה להגניב פתק לאמה מהכלא, בו כתבה כי הדבר היחיד שמדאיג אותה זה הצער שהיא גורמת לה. היא גם ביקשה ממנה להביא לה בגדים נקיים, כיוון שהיא רוצה להיות לבושה בצורה הולמת כאשר יוציאו אותה להורג.
ב-26 באוקטובר 1941 הוצאו להורג בתלייה מאשה ברוסקינה ושני חבריה למחתרת מינסק - קיריל טרוס וולדימיר שרבצביץ'. הם הובלו בתהלוכה ברחובות מינסק כשמאשה, ידיה כבולות, נושאת על חזה שלט בו נכתב בגרמנית וברוסית: "אנחנו פרטיזנים וירינו בכוחות גרמניים". ההוצאה להורג בוצעה בשער מפעל לייצור שמרים על ידי חיילים גרמנים ומשתפי הפעולה הליטאים.
כל מהלך ההוצאה להורג צולם בידי צלם גרמני. במשפטי נירנברג לאחר המלחמה היו תמונות אלה חלק מחומר הראיות של התביעה נגד פושעי המלחמה הנאצים.
תמונת ההוצאה להורג של מאשה ברוסקינה ושני לוחמי המחתרת הופיעה בספרים רבים שיצאו לאור בברית המועצות אודות מלחמת העולם השנייה. העתק התמונה נמצא גם במוזיאון המלחמה במינסק. תחילה לא היו ידועים שמות שלושת לוחמי המחתרת שמופיעים בתמונה, ונעשה מאמץ לזהותם. הגברים, קיריל טרוס וולדימיר שרבצביץ', זוהו מהר יחסית, אך שמה של הבחורה בתמונה נותר בגדר תעלומה עד סוף שנות ה-60, בעיקר משום שמרבית קרובי משפחתה וחבריה של מאשה נרצחו בגטו מינסק. רק בסוף שנות ה-60 הצליחו לזהותה.
זכרה של מאשה לא הונצח בברית המועצות. בבלארוס מעשה הגבורה שלה זכה להכרה רק בשנת 2008, כאשר במקום בו הוצאה להורג הוצב לוח זיכרון לה ולשני חבריה למחתרת.
בישראל הוצב פסל לזכרה בכפר הירוק. הפסל נבנה מכספי התרומות של יוצאי ברית המועצות החיים בישראל. בשנת 2007 נחנך רחוב הקרוי על שמה בשכונת פסגת זאב בירושלים.
רחוב אוקטיאברסקיה 7b במינסק, מקום הוצאתה להורג
אנדרטה בכפר הירוק לזכר מאשה ברוסקינה ושאר הלוחמות היהודיות שנספו במלחמתן נגד הנאצים
ויאריאל (כדורגל)

מועדון הכדורגל ויאריאל (בספרדית: Villarreal Club de Fútbol, S.A.D) הוא מועדון כדורגל ספרדי מהעיר ויאריאל שבוולנסיה, אשר משחק בלה ליגה. המועדון משחק באצטדיון לה סרמיקה המכיל 23,500 מושבים. התלבושת הביתית של ויאריאל היא בצבע צהוב, ולכן המועדון נודע בכינויו "הצוללת הצהובה".
היסטוריה

מועדון הכדורגל ויאריאל נוסד בשנת 1923 ושיחק תחילה בליגה האזורית. הוא התנדנד בין הליגה השלישית והליגה האזורית, ולאחר מכן בין הליגות השנייה והשלישית, ובשנת 1998 הוא הגיע לראשונה לליגה העליונה. עונה לאחר מכן חזר המועדון לליגה השנייה, אך רק לעונה אחת. מאז המועדון משחק בליגה העליונה, פרט לעונה אחת, עונת 2012/2013. במעט שנותיה של הקבוצה בלה ליגה, היא כבר זכתה פעמיים בגביע האינטרטוטו – ב-2003 וב-2004.
בעונת 2003/2004 הקבוצה הגיעה לחצי גמר גביע אופ"א, אך הפסידה ליריבתה הגדולה ולנסיה, שבסופו של דבר זכתה בגביע. ב-7 בדצמבר 2005 הקבוצה הגיעה לשיאה - בעונתה הראשונה בליגת האלופות זכתה במקום הראשון בביתה, כאשר ניצחה את ליל הצרפתית, וסיימה פעמיים בתיקו 0:0 נגד מנצ'סטר יונייטד האנגלית. בשמינית הגמר עברה ויאריאל את גלאזגו ריינג'רס הסקוטית, ברבע הגמר את אינטר מילאנו, והיא נעצרה רק בחצי הגמר, לאחר 0 - 1 לארסנל בסיכום שני המפגשים בין הקבוצות, וזאת לאחר שבדקה ה-88 החמיץ ריקלמה פנדל שהיה גורר את המשחק להארכה.
בעונת 2010/2011 ויאריאל העפילה לחצי גמר הליגה האירופית, אך הפסידה לפורטו שזכתה בגביע.
בשורות הקבוצה שיחקו בשנות ה-2000 שחקנים בולטים, כדוגמת דייגו פורלאן, החלוץ האורוגוואי, גונסאלו רודריגס וחואן רומן ריקלמה, חואן פניה הבוליביאני ומרקוס סנה, ששימש כקפטן הקבוצה. הישג השיא של הקבוצה בליגה היה בעונת 2007/2008, כאשר סיימה את העונה במקום השני.
בסיום עונת 2011/12 נשרה הקבוצה לליגה הספרדית השנייה אחרי 12 שנים רצופות בליגה הראשונה, לאחר הפסד ביתי במחזור הסיום לאתלטיקו מדריד. אחרי עונה אחת בליגה השנייה, בה סיימה הקבוצה במקום השני בליגת השנייה, היא חזרה ללה ליגה.
בסיום עונת 2015/16 הקבוצה סיימה במקום הרביעי בליגה והעפילה למוקדמות ליגת האלופות.
ב-13 בינואר 2018 ויאריאל ניצחה בפעם הראשונה בסנטיאגו ברנבאו את ריאל מדריד.
ב-26 במאי 2021 הקבוצה הגיעה לשיאה וזכתה בפעם הראשונה באליפות הליגה האירופית, לאחר שגברה בבעיטות הכרעה על מנצ'סטר יונייטד במשחק הגמר. הזכייה הזו הקנתה לויאריאל כרטיס להשתתפות בליגת האלופות אף על פי שסיימה רק במקום השביעי את העונה בלה ליגה.
בתחילת עונת 2021/2022 נערך משחק הסופרקאפ האירופי בין ויאריאל, כאלופת הליגה האירופית, לבין צ'לסי, שזכתה בליגת האלופות. המשחק נגמר בתיקו 1:1 לאחר 120 דקות, וצ'לסי זכתה בגביע התוצאה 6:5 בקרב בבעיטות עונשין מ-11 מטרים.
בעונת 2021/2022 העפילה ויאריאל בפעם השנייה בתולדותיה לחצי גמר ליגת האלופות, לאחר שהדיחה בשמינית הגמר את יובנטוס וברבע הגמר את באיירן מינכן. בחצי הגמר הודחה על ידי ליברפול. בליגה סיימה ויאריאל במקום השביעי.
את עונת 2022/2023 סיימה הקבוצה במקום החמישי, המקנה כרטיס לליגה האירופית.
סגל השחקנים

נכון ל-30 באוגוסט 2024
תארים

הליגה האירופית
2020/2021
קאנוניזציה (קדושים נוצרים)

בנצרות הקתולית, קאנוניזציה (בעברית קידוש או הקדשה) היא תהליך ההכרזה על אדם מת כקדוש. בעבר, אנשים הוכרו כקדושים בתהליך לא-רשמי, אך בסופו של דבר התהליך מוּסד.
בכנסיות הקתוליות, פעולת הקאנוניזציה מבוצעת על ידי האפיפיור בלבד, והיא מגיעה להשלמתה בסופו של תהליך ארוך הדורש הוכחות לכך שהאדם שהועמד לקאנוניזציה חי ומת בדרך מופתית וקדושה, ושהוא ראוי להיות מוכר כקדוש. הכרה רשמית זו מעניקה לאותו אדם תהילת עולם בכנסייה הקתולית, וניתן להזכירו בנוסחי תפילה שונים.
תהליך הקאנוניזציה אינו הופך אדם לקדוש, אלא רק מכריז על כך שהאדם הוא קדוש, כלומר היה כזה גם לפני הקאנוניזציה וגם במהלך חייו; עם זאת, לקדוש אין להתייחס כאל אל, אלא כאל אדם ששירת בחייו את האל, וחייו הקדושים הפכו אותו לראוי לאהבתו המיוחדת. מקובל לומר שישנם קדושים רבים בגן עדן שלא הוכרו על ידי הכנסייה הקתולית באופן רשמי כקדושים, אך קדושתם אינה פחותה משל אלו שכן הוכרו רשמית ככאלה.
תהליך הקאנוניזציה

תהליך הפיכתו של אדם לקדוש הוא תהליך ארוך, המורכב ממספר שלבים. התהליך המתואר כאן תקף לכנסייה הקתולית, ונקבע על ידי האפיפיור יוחנן פאולוס השני בשנת 1983:
תהליך הקאנוניזציה > "משרת האל"

זהו השלב הראשון בתהליך הקאנוניזציה. בישוף, בדרך כלל זה האחראי על המקום בו המועמד מת או נקבר, נותן רשות לפתוח בחקירת מעלותיו וסגולותיו של האדם. אין לפתוח חקירה זו קודם שחלפו 5 שנים מיום פטירתו של האדם, אלא ברשות מיוחדת מהאפיפיור. רשות זו ניתנה, לדוגמה, בתהליך הקאנוניזציה של האם תרזה, ושל האפיפיור יוחנן פאולוס השני על ידי יורשו, האפיפיור בנדיקטוס ה-16. במקרים שבהם נפתחת חקירה שכזאת, בדרך כלל מוקמת ועדה שחוקרת את פעולותיו, כתביו ודרשותיו של המועמד ונכתבת ביוגרפיה מפורטת הכוללת עדויות ראייה של אנשים שהכירו את המועמד. לאחר שנאסף מידע מספק על אותו אדם, הבישוף המקומי מוסר את המידע למועצת הוותיקן, וזו מתכנסת וממנה פוסטולאטור – אדם שתפקידו לאסוף מידע נוסף על חייו של מְשָרֵת האל.
תהליך הקאנוניזציה > הכרזת "נון-קולטוס"

לאחר המשך החקירה, גופתו של משרת האל מוצאת מקברה ונעשית בדיקה שלא קיימת סגידה אפיקורסית או כופרת סביב משרת האל או סביב קברו. הכרזה זו נקראת בלטינית non cultus. הגופה נשמרת לצורך שימוש כשריד של האדם, למקרה שיוכרז כקדוש.
תהליך הקאנוניזציה > מכובד / גיבור בחסד

לאחר שנאסף מידע מספיק, מועצת הוותיקן תתכנס ותמליץ בפני האפיפיור להכריז על מעלותיו הנשגבות של משרת האל. הדבר אומר שמשרת האל הפגין מעלות של אמונה דתית, תקווה וצדקה, ואת המעלות הבסיסיות של זהירות, צדק, עוז רוח ומתינות, ברמה הרואית. מנקודה זו, עוברים לשלב השני של הקאנוניזציה ומכנים את משרת האל "מכובד" (venerable). למכובד עדיין אין יום בשנה המשויך לו, כנסיות לא יכולות להיבנות לכבודו, והכנסייה לא הכריזה על הימצאותו של האדם בגן עדן.
תהליך הקאנוניזציה > מבורך

בירוך (Beatification) הוא הצהרה של הכנסייה ש"ראוי להאמין" שהאדם נמצא בגן עדן. השלב הזה שונה למרטירים ולכאלה שאינם מרטירים:
במקרה שהמכובד הוא מרטיר, על האפיפיור להכריז עליו ככזה. זוהי הכרזה שהמכובד הקדיש את חייו מרצונו כעדות לאמונה או כפעולה של חסד וצדקה לזולת. הכרזה זו מעניקה מעמד של "מבורך" (בלטינית: Beatus). למבורך יוקדש יום בשנה שיצוין אך ורק בבישופות המקומית שלו.
במקרה שהמכובד אינו מרטיר, יש להוכיח שבוצע נס בהתערבותו; כלומר, שאלוהים ביצע נס כתוצאה מתפילותיו והשתדלותו של המכובד. בימינו, "נסים" אלו הם בדרך כלל החלמות פלאיות, שכן קל ביותר להכריז על כאלה בהתאם לדרישות הכנסייה הקתולית ל"נס" (אדם שהוא חולה, אין מזור ידוע למחלתו, תפילות בוצעו על ידי המכובד או בהנחייתו, הבראתו של החולה הייתה ספונטנית, מיידית, מושלמת, והאדם נשאר בריא; בנוסף לכך, רופאים לא הצליחו למצוא הסבר טבעי להבראתו של החולה). לאחר שהכנסייה הכירה לפחות בנס אחד שבוצע על ידי המכובד, הוא מוכרז כ"מבורך".
תהליך הקאנוניזציה > קדוש

השלב הסופי בתהליך הקאנוניזציה הוא העלאה מדרגת "מבורך" ל"קדוש". לצורך כך, יש להוכיח שהמבורך ביצע נס (בנוסף לזה שהוכח בשלב הבירוך, במקרה שאינו מרטיר). הכרזה זו אומרת שהאדם ללא ספק נמצא בגן עדן. את היום שהוכרז כיומו של הקדוש ניתן לחגוג בכל רחבי העולם הנוצרי הקתולי (אך אין זו חובה). ניתן לבנות כנסיות לכבודו, והמאמינים הקתולים רשאים לחגוג ולציין את כבודו של הקדוש.
זרמים אחרים בנצרות > הכנסייה האורתודוקסית

בכנסייה האורתודוקסית, התהליך נקרא "גלוריפיקציה" והוא שונה מהתהליך המקובל בכנסייה הקתולית. על פי התפיסה האורתודוקסית, התהליך מבוצע על ידי אלוהים ולא על ידי נציגים של הכנסייה עלי אדמות.
לאחר שהאדם נעשה קדוש על ידי רוח הקודש, האל יכול להלל את האדם על ידי נסים. בסופו של דבר, הגלוריפיקציה תוכרז על ידי בישוף, בדרך כלל לאחר חקירה שנועדה להבטיח שהאדם היה בעל אמונה אורתודוקסית, חי חיים הראויים לחיקוי, ושהעדויות לנסים שיוחסו לו הן אמינות. הגלוריפיקציה אינה הופכת את האדם לקדוש, אלא רק מציינת את קדושתו, שהוכחה על ידי האל.
למרטירים לא מתבצע תהליך רשמי של גלוריפיקציה, שכן העדות להקרבתם האישית מספיקה כדי להוכיח שהאל הפך אותם לקדושים.
זרמים אחרים בנצרות > הכנסייה האנגליקנית

מאז פירוד הכנסייה האנגליקנית מהכנסייה הקתולית, רק המלך צ'ארלס הראשון הוכרז כקדוש. לכנסייה האנגליקנית חגי קדושים נוצרים משלה, ובהם חגים לאנשים שלא הוכרזו רשמית כקדושים, כמו ק.ס. לואיס (22 בנובמבר) ומרטין לותר קינג (4 באפריל).
זרמים אחרים בנצרות > הכנסייה הפרוטסטנטית

על פי האמונה הפרוטסטנטית, מושג הקדושה בוטל לחלוטין, ואין קדושים נוצרים. הפרוטסטנטים אינם מעניקים כבוד מיוחד לאנשים שעברו קאנוניזציה לעומת אנשים רגילים שנפטרו ולא עברו תהליך של קאנוניזציה.
זרמים אחרים בנצרות > הכנסייה הפרוטסטנטית > לותרניזם

חלק מהמאמינים בלותרניזם מכירים בקדושים הנוצרים, אך רק באלה שהוזכרו בכתבי הקודש.
ליגת כדורגל באולמות הראשונה

| --- | --- |
 שם מלא:  ליגת כדורגל באולמות הראשונה
 כינוי:  ליגת העל בקטרגל
 תחום:  קטרגל
 ארגון:  ההתאחדות לכדורגל בישראל 
 מדינות:  ישראל ישראל
 תקופת הפעילות:  1999–הווה (כ־26 שנים)
 אלופה נוכחית:  מ.כ אולמות מכבי נתניה (2023/2024)
 מירב הזכיות:  מכבי נחלת יצחק תל אביב (5)
 מפעל נמוך:  ליגת כדורגל באולמות השנייה
 
ליגת כדורגל באולמות הראשונה היא ליגת קטרגל הבכירה ביותר בענף הקטרגל בישראל. הליגה נמצאת תחת אחריות ההתאחדות לכדורגל בישראל.
הליגה נוסדה בשנת 1999, ונקראה בעבר "ליגת הקטרגל" ולאחר מכן גם "ליגת קוקה קולה (5 על 5)" והתקיימה בתחילה באופן שנתי ולא עונתי. לאורך השנים הליגה החלה לצבור פופולריות, ומשכה אליה שחקנים מן השורה הראשונה.
תחרות > מבנה הליגה

בעבר המתכונת של הליגה השתנתה מספר פעמים עם חלוקה לשניים או שלושה בתים בתחילה, לאחר 2 סיבובים התבצע שלב פלייאוף, ואז שלב גמר המכיל שלב בתים או לחלופין משחק גמר בין הראשונות על תואר האליפות.
נכון לעונת 2019/2020, בליגה משתתפות 12 קבוצות. במהלך העונה כל קבוצה משחקת נגד כל אחת מהקבוצות האחרות בליגה, פעם אחת באצטדיונה הביתי ופעם אחת באצטדיון היריבה, ובסך הכל 22 משחקים לקבוצה (ב-2 סיבובים). לאחר שני הסיבובים הראשונים מתקיים פלייאוף אשר במסגרתו מתבצע סיבוב שלישי.
תחרות > מיקומים

בדומה לכדורגל, הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות.
מיקום הקבוצות נקבע לפי הקריטריונים הבאים (במקרה של שוויון בין שתי קבוצות או יותר עוברים לקריטריון הבא):
1) מספר הנקודות הכולל שכל קבוצה השיגה.
2) מספר הניצחונות שכל קבוצה השיגה.
3) טבלת המשחקים הפנימית בין הקבוצות שבשוויון.
4) הפרש השערים במשחקים שהתקיימו בין הקבוצות שבשוויון.
5) מספר שערי הזכות שהובקעו במשחקים בין הקבוצות המצויות בשוויון.
6) משחק מכריע במגרש נייטרלי.
תחרות > העפלה לתחרויות האירופיות

ליגת הקטרגל הישראלית מסונפת להתאחדות הכדורגל האירופית (אופ"א).
האלופה זוכה בכרטיס לסיבוב המוקדמות של ליגת האלופות בקטרגל.
קבוצות הליגה לעונת 2019/2020

להלן הקבוצות המתמודדות בעונת 2019/2020 בליגה הראשונה בקטרגל:
| קבוצה | ישוב | מגרש |
| --- | --- | --- |
| מכבי נחלת יצחק תל אביב | תל אביב | אולם ספורט תיכונט |
| דולפיני אשדוד | אשדוד | אולם ספורט מקיף ו' אשדוד אולם גן נחום ראשון לציון |
| ינשופי אס"א תל אביב | תל אביב | אולם אוניברסיטת תל אביב |
| מ.ס. כפר קאסם סוהיב | כפר קאסם | אולם ספוט זיסמן אולם ספורט מ.א. דרום השרון |
| מועדון כדורגל אולמות ראשון לציון | ראשון לציון | אולם גן נחום ראשון לציון |
| אס"א המכללה למינהל | ראשון לציון | אולם גן נחום ראשון לציון |
| אס"א טכניון חיפה | חיפה | אולם א' טכניון חיפה אולם חט"ב מקיף - נשר |
| א.ס. אוניברסיטת בן-גוריון | באר שבע | אולם אוניברסיטת בן-גוריון באר שבע |
| אס"א המרכז הבינתחומי | הרצליה | אולם ספורט זיסמן |
| אס"א מכללת קיי | באר שבע | אולם ספורט מכללת קיי |
| אס"א תל אביב | תל אביב | אולם אוניברסיטת תל אביב |
| מועדון כדורגל אולמות אשקלון | אשקלון | אולם ספורט מקיף ה' אשקלון |
אלופות המדינה והסגניות לפי שנים

| עונה> ליגת קטרגל | אלופת המדינה> ליגת קטרגל |
| --- | --- |
1999: ינשופי אס"א תל אביב
2000: ינשופי אס"א תל אביב
ליגת קוקה קולה 5X5
2002/2003 (ליגת חורף): "השלום" באר שבע
2003 (ליגת קיץ): "השלום" באר שבע
2004: בית"ר ירושלים
הליגה הראשונה בכדורגל אולמות
2005/2006: "השלום" באר שבע
2006/2007: הפועל עירוני ראשון לציון
2007/2008: הפועל עירוני ראשון לציון
2008/2009: הפועל עירוני ראשון לציון
2009/2010: ינשופי אס"א תל אביב
2010/2011: א.ס. אוניברסיטת בן-גוריון
2011/2012: מכבי נחלת יצחק תל אביב
2012/2013: א.ס. אוניברסיטת בן-גוריון
2013/2014: א.ס. אוניברסיטת בן-גוריון
2014/2015: א.ס. אוניברסיטת בן-גוריון
2015/2016: ינשופי אס"א תל אביב
2016/2017: מכבי נחלת יצחק תל אביב
2017/2018: מכבי נחלת יצחק תל אביב
2018/2019: מכבי נחלת יצחק תל אביב
2019/2020: דולפיני אשדוד
2020/2021: דולפיני אשדוד
2021/2022: אס"א טכניון חיפה
2022/2023: מכבי נחלת יצחק תל אביב
2023/2024: מ.כ אולמות מכבי נתניה
אלופות המדינה והסגניות לפי שנים > טבלת אליפויות

| מיקום | קבוצה | אליפויות | שנות זכייה |
| --- | --- | --- | --- |
| 1 | מכבי נחלת יצחק תל אביב | 5 | 2012, 2017, 2018, 2019, 2023 |
| 2 | ינשופי אס"א תל אביב | 4 | 1999, 2000, 2010, 2016 |
| 2 | א.ס. אוניברסיטת בן-גוריון | 4 | 2011, 2013, 2014, 2015 |
| 4 | הפועל עירוני ראשון לציון | 3 | 2007, 2008, 2009 |
| 4 | "השלום" באר שבע | 3 | 2002, 2003, 2006 |
| 6 | דולפיני אשדוד | 2 | 2020, 2021 |
| 7 | אס"א טכניון חיפה | 1 | 2022 |
| 7 | בית"ר ירושלים | 1 | 2004 |
| 8 | מ.כ אולמות מכבי נתניה | 1 | 2024 |
מפעל גביע המדינה

נעשה ניסיון חד פעמי לתחרות גביע המדינה בעונת 2009/2010 בו זכתה קבוצת ינשופי אס"א תל אביב לאחר שניצחה בשלב הגמר את הפועל עירוני ראשון לציון בתוצאה 7–8. מאז לא התקיימה התחרות הנ"ל.
הערות שוליים

↑  שיחקה בשם מ.כ אולמות מכבי תל אביב
↑  גביע המדינה בקטרגל לעונת 2009/2010, מתוך אתר ההתאחדות
החורף בישראל

חורף בישראל - קשת בענן בשמי העיר רמת גן
עונת החורף באקלים ארץ ישראל היא העשירה ביותר במשקעים. מרבית המשקעים יורדים בצורת גשם, חלקם יורד כברד. השלג בישראל יורד לעיתים נדירות יותר, בעיקר בהרים שגובהם מעל ל־900 מטרים. הר חרמון הוא המקום היחידי בישראל בו יורד שלג לעיתים תכופות במשך החורף. בנוסף לכך ירושלים וצפת הן ערים עם פונטציאל בחורף לשלג.
מטאורולוגיה

בסתיו ובתחילת החורף, בחודשים נובמבר, דצמבר וינואר, רוב המשקעים יורדים סמוך לחוף, בעיקר בזכות ההבדלים בין טמפרטורת הים התיכון, אשר עדיין חם באופן יחסי, לבין טמפרטורת היבשה, שמגיבה לשינויי העונות מהר יותר. הפרשי טמפרטורות גדולים גורמים בדרך כלל לאי יציבות אטמוספירית, המאפשרת התפתחות עננים וירידת משקעים. בסוף החורף, הכולל את חלקו האחרון של ינואר ואת פברואר ומרץ, הים הספיק כבר להתקרר, ולא מספק יותר תמיכה ליצירתם של עננים רבים סמוך לחוף, ואילו האורוגרפיה - תופעה שגורמת להתגברות העננות והמשקעים במדרונות הלחים (במקרה של ארץ ישראל, המדרונות המערביים) של ההר - הופכת לדומיננטית. כתוצאה, מרבית משקעי סוף החורף יורדים באזורי ההר, ולכן בערים השוכנות על הרים, דוגמת ירושלים וצפת, החורף מגיע לשיאו רק בחודש פברואר.
החורף בקווי הרוחב שבה נמצאת ישראל (29.50 מעלות צפון עד 33.33 מעלות צפון) מאופיין בנסיגתה של הרמה הסובטרופית דרומה. הרמה הסובטרופית היא זו אשר מונעת כניסת מערכות מזג אוויר דינמיות לאזור במהלך הקיץ ובמהלך חלק מהאביב ומהסתיו. עם נסיגתה של הרמה הסובטרופית, מתאפשרת חדירת אוויר קר בשכבות השונות של האטמוספירה, תחילה בגבוהות יותר ומאוחר יותר גם בנמוכות.